Ρενωντό, Θεόφραστος (1586-1653) – Οδός Γνώσης\nLa statue de Renaudot\nLa Tour Carrée de Loudun\nΠολλές φορές συναντάμε σε γραπτά κείμενα ή χρησιμοποιούμε στον προφορικό λόγο τη λέξη «γκαζέτα» γνωρίζοντας ότι η σημασία της παραπέμπει στην λέξη «εφημερίδα». Ποιος είναι, όμως, ο άνθρωπος, που χρησιμοποίησε τη συγκεκριμένη λέξη ως τίτλο και ποια ήταν η προσφορά του στη κοινωνία της Γαλλίας ;\nΟ Θεόφραστος Ρενωντό γεννιέται το 1586 στη γαλλική πόλη Λουντέν γνωστή για τον Τετράγωνο Πύργο και τα κελάρια με ποικιλίες κρασιών και μανιταριών. Προέρχεται από μία αστική οικογένεια Προτεσταντών αλλά έχει την ατυχία να χάσει τους γονείς του σε μικρή ηλικία. Θα καταφέρει, όμως, να δημιουργήσει ένα λαμπρό μέλλον και το όνομά του θα συνδεθεί με τη πολιτιστική κληρονομιά της Γαλλίας.\nΘα εγκαταλείψει τη γενέτειρά του πηγαίνοντας στο Παρίσι για να πραγματοποιήσει τις σπουδές του στην Ιατρική, δίπλα σε σημαντικούς χειρούργους. Έπειτα, θα μετακομίσει στο Μονπελιέ, την πόλη που έχει την παλιότερη Ιατρική Σχόλη. Εκείνη την εποχή η σχολή δέχεται μόνο Προτεστάντες. Έτσι, ο Θεόφραστος μπαίνει στην σχολή και στην ηλικία των 20 ετών είναι ήδη ιατρός. Λίγο πριν την ολοκλήρωση των σπουδών του, θα προσβληθεί από μία μορφή φυματίωσης στους λεμφαδένες του λαιμού που θα έχει ως αποτέλεσμα την ύπαρξη μόνιμων ουλών στο πρόσωπό του.\nΈπειτα, κάνει διάφορα ταξίδια όπως στην Αγγλία, στη Γερμανία, στην Ιταλία. To 1609 επιστρέφει στην πόλη του όπου θα παντρευτεί και θα έχει μια απλή ζωή. Από το γάμο του θα αποκτήσει δύο γιους, τον Ισαάκ και τον Ευσέβιο. Θα γνωρίσει έναν εκπρόσωπο του Καθολικισμού, τον Φρανσουά Λεκλέρκ ντυ Τρεμπλέ (1577-1638) που ονομάζεται διαφορετικά ιερέας Ζοζέφ και θα αρχίσει να μελετά κοινωνικά θέματα. Βασική του ενασχόληση θα είναι η ύπαρξη της φτώχειας που βασανίζει πολλούς κατοίκους του γαλλικού βασιλείου. Επομένως, θα θέσει τα αντίστοιχα ερωτήματά του γραπτά στη πραγματεία του με τον τίτλο «Σχετικά με την κατάσταση των φτωχών». Η κίνησή του αυτή θα τον οδηγήσει, το 1612, να γίνει ιατρός του βασιλιά Λουδοβίκου ΧΙΙΙ (1601-1643). Δεδομένου, όμως, ότι είναι Προτεστάντης, θα αντιμετωπίσει την έχθρα κάποιων Καθολικών που είναι ιδιαίτερα προσηλωμένοι.\nΛίγα χρόνια μετά, το 1625, θα αλλάξει δόγμα ακολουθώντας αυτό του Καθολικισμού και θα μπει στο Συμβούλιο του Καρδινάλιου Ρισελιέ (1585-1642). Από εκείνη την στιγμή και έπειτα, ξεκινάει η δημιουργική του περίοδος έχοντας την υποστήριξη τόσο του Βασιλιά όσο και του Καρδινάλιου. Το 1630, ανοίγει ένα «γραφείο απευθύνσεως» στο οποίο μπορούν να αποτανθούν άνθρωποι που προσφέρουν ή αναζητούν δουλειά.\nΛίγο αργότερα θα ασχοληθεί ξανά με το γραπτό λόγο αλλά αυτή τη φορά δε θα γράφει πραγματείες. Με το νέο του εγχείρημα οι κάτοικοι του Παρισιού θα έχουν τη δυνατότητα να ενημερώνονται κάθε Παρασκευή για γεγονότα που λαμβάνουν χώρα στο εξωτερικό, για τα νέα της Αυλής και για θέματα πολιτικού ή διπλωματικού περιεχομένου. Συγκεκριμένα, στις 30 Μαΐου 1631 κυκλοφορεί η τετρασέλιδη γαλλική εφημερίδα Λα Γκαζέτ που πρόκειται να γνωρίσει μεγάλη επιτυχία κατά τη διάρκεια των ακολούθων αιώνων μέχρι την ημέρα της κυκλοφορίας του τελευταίου φύλλου της στις 30 Σεπτεμβρίου 1915. Η εφημερίδα αποκτά μεγάλο κοινό και παράλληλα αρκετούς πολέμιους δεδομένου ότι έχει την πλήρη υποστήριξη του Ρισελιέ. Συνεπώς, κάποιοι θεωρούν ότι εξυπηρετεί πολιτικά συμφέροντα.\nΟ Θεόφραστος δεν ασχολείται μόνο με την κυκλοφορία της εφημερίδας αλλά παράλληλα συνεχίζει το φιλανθρωπικό του έργο. Αυτή τη φορά ιδρύει ένα ιατρικό κέντρο το οποίο παρέχει δωρεάν ιατρική περίθαλψη αποκλειστικά στους φτωχούς. Επιπλέον, στο ίδιο κέντρο, σε ειδικά διαμορφωμένο χώρο, παραθέτονται, από το 1632, ιατρικά σεμινάρια.\nΣτη συνέχεια, χάρη στην εύνοια του Βασιλιά Λουδοβίκου ΧΙΙΙ και του Καρδινάλιου Ρισελιέ, το 1633, ψηφίζεται διάταγμα το οποίο υποχρεώνει όλους τους ανέργους να εγγραφούν στο γραφείο απευθύνσεως. Σκοπός του Ρενωντό είναι η καταπολέμηση της φτώχειας μέσω της μείωσης της ανεργίας. Επιπλέον, δημιουργεί μια εφημερίδα ανακοινώσεων με τον τίτλο «Φύλλο του γραφείου απευθύνσεως» και εκεί αναρτώνται θέματα σχετικά με πώληση, ενοικίαση ή υπηρεσίες.\nΤο 1635, το Γαλλικό Κράτος αποφασίζει το μονοπώλιο της εφημερίδας Λα Γκαζέτ από τον Ρενωντό και τους συνεχιστές του. Αυτή η απόφαση προκαλεί την αντίδραση των τυπογράφων και των βιβλιοπωλών του Παρισιού. Το 1637, ο Θεόφραστος ανοίγει το πρώτο ενεχυροδανειστήριο στο γαλλική πρωτεύουσα του οποίου ο ρόλος είναι η καταβολή δανείων στους φτωχούς με πολύ ευνοϊκούς όρους.\nΤο κοινωνικό του έργο γίνεται γνωστό σε ολόκληρη τη Γαλλία και ο Ρισελιέ του απονέμει τον τίτλο γενικός επόπτης των φτωχών. Ο Θεόφραστος εκμεταλλεύεται τον τίτλο του προς όφελος των φτωχών και το 1640 εισάγει ένα σύστημα για τη δωρεάν ιατρική τους περίθαλψη. Οι οικονομικές δυσκολίες δεν έχουν εξαφανιστεί και εκείνος δημοσιεύει ένα εγχειρίδιο που επιτρέπει την αυτοδιάγνωση πιθανού ιατρικού προβλήματος.\nΌμως, γρήγορα τα πράγματα θα πάρουν αρνητική τροπή για τον Ρενωντό παρά τη μεγάλη κοινωνική του προσφορά. Αρχικά, πεθαίνει ο Ρισελιέ το 1642 έπειτα από πνευμονική φυματίωση και το 1643 πεθαίνει ο Λουδοβίκος ΧΙΙΙ μετά από σοβαρά προβλήματα υγείας. Επομένως, ο Ρενωντό μένει ξαφνικά μόνος χωρίς καμία υποστήριξη από το Κράτος ή από την Εκκλησία. Επιπλέον, ακολουθεί μια πολύ δύσκολη περίοδος για τη Γαλλία γνωστή ως «ο πόλεμος των Λορραίν» ή περίοδος «Λα Φροντ» (1648-1653). Το γραφείο του Θεόφραστου κλείνει και παράλληλα η εφημερίδα Λα Γκαζέτ περνάει για λίγο υπό τη διαχείριση του νέου Καρδινάλιου Μαζαράν (1602-1661).\nΕπιπλέον, η Ιατρική Σχολή απαγορεύει κάθε είδους σεμινάριο στο ιατρικό κέντρο του Ρενωντό. Εκείνος παίρνει την απόφαση να εγκαταλείψει το Παρίσι και να φύγει μαζί με τη βασιλική οικογένεια και το Μαζαράν. Σκοπός του ήταν να προστατέψει τον ανήλικο τότε Λουδοβίκο ΧVI (1643–1715) που κάποια στιγμή θα αναλάβει τα βασιλικά του καθήκοντα και θα μείνει στην ιστορία ως ο Βασιλιάς Ήλιος. Όλοι μαζί πηγαίνουν στο βασιλικό πύργο της οικογένειας στην πόλη Σαν-Ζερμάν και ο Θεόφραστος μένει μαζί τους μέχρι την ημέρα του θανάτου του. Πεθαίνει στις 25 Μαΐου 1653 αφήνοντας την τελευταία του πνοή στο Παρίσι.\nΗ γαλλική κυβέρνηση θα αναγνωρίσει την αξία του έργου του Θεόφραστου Ρενωντό και θα του αποδώσει τιμές. Στη γεννέτειρά του, στη πόλη Λουντέν ιδρύεται το Μουσείο Ρενωντό και ένα άγαλμα του δεσπόζει σε κεντρική πλατεία. Το 1926 δημιουργείται από δέκα δημοσιογράφους και κριτικούς λογοτέχνες ένα λογοτεχνικό βραβείο με το όνομα Θεόφραστος Ρενωντό. Αργότερα δημιουργείται το ινστιτούτο Ρενωντό που είναι ένας κοινοτικός οργανισμός υγείας.\nΟ Θεόφραστος Ρενωντό είναι ο άνθρωπος, που παρά τις διακρίσεις του και την πρόοδό του, δεν ξέχασε ούτε στιγμή ότι δίπλα του υπάρχουν άνθρωποι που υποφέρουν. Θα λέγαμε ότι ο Ρενωντό είναι ο άνθρωπος που δεν αναζήτησε τη δόξα αλλά που προσπάθησε απλά να παραμείνει ανθρώπινος μέχρι το τέλος της ζωής του. Εμείς, θα μπορούσαμε να μελετήσουμε το κοινωνικό του έργο και μέσα από αυτό να αναζητήσουμε τον τρόπο με τον οποίο θα γίνουμε ανθρώπινοι χωρίς να κρυβόμαστε πίσω από τη μάσκα του εγωκεντρισμού και της ματαιοδοξίας.\nΟι εικόνες, που παρουσιάζονται στην ιστοσελίδα μας, δείχνουν :\nΤο Θεόφραστο Ρενωντό\nΤο Άγαλμα του Ρενωντό\nΤην εφημερίδα Λα Γκαζέτ\nΤο Βραβείο Ρενωντό\nΤο Μουσείο Ρενωντό\nΤο Τετράγωνο Πύργο της πόλης Λουντέ\nΡενωντό, Θεόφραστος (1586-1653) was last modified: Σεπτεμβρίου 4th, 2018 by Evi Markouizou


Dream Team: Όνειρο ή πραγματικότητα? – hrpro.gr | HR Professional\nDream Team: Όνειρο ή πραγματικότητα?\nΣε κάθε ομάδα που δημιουργείται κάτω από οποιεσδήποτε συνθήκες, τα αποτελέσματα μπορούν να αγγίζουν ακόμα και την τελειότητα, αν υπάρχει πραγματική διάθεση συνεργασίας...ή ίσως ένας καθοδηγητής...\n<‘Σελίδα 1: Ποια είναι τα βήματα για τη δημιουργία μιας επιτυχημένης ομάδας στον εργασιακό χώρο’>\nΠόσο επηρεάζει το «δέσιμο» της ομάδας το τελικό αποτέλεσμα στο κυνήγι ενός στόχου, μπορούσα να το αντιληφθώ όταν ήμουν πιο μικρή και έπαιζα στην τοπική ομάδα βόλεϊ του δήμου.\nΤότε, όμως, τα πράγματα ήταν πιο απλά. Αν χάναμε έναν αγώνα, μαζευόμασταν στα αποδυτήρια και η προπονήτρια μας έδειχνε τα λάθη, ώστε να μην επαναληφθούν το επόμενο σαββατοκύριακο.\nΜιλούσε ξεχωριστά στο κάθε μέλος της ομάδας, φρόντιζε για την ενότητά της και μας έδινε δυνάμεις για τον επόμενο αγώνα. Κατά τη γνώμη μου, ήταν μια σωστή leader.\nΤη αποτυχία μιας ομάδας και το πόσο είναι δύσκολο να λειτουργήσει, ώστε να φέρει εις πέρας ένα project βαρύνουσας σημασίας, κατάλαβα πάρα πολύ έντονα κατά τη διάρκεια του μεταπτυχιακού μου. Το αποτέλεσμα ήταν καλό, αλλά θα μπορούσε να ήταν πολύ καλύτερο αν υπήρχε πραγματική διάθεση συνεργασίας…ή ίσως ένας καθοδηγητής…\nΠοια, λοιπόν, είναι τα βήματα για τη δημιουργία μιας επιτυχημένης ομάδας στον εργασιακό χώρο;\nΕιδικοί επιστήμονες, μάνατζερ, και στελέχη εταιρικής οργάνωσης προσπαθούν συνεχώς να βρουν τρόπους βελτίωσης αποτελεσματικότητας και αποδοτικότητας στις επιχειρήσεις. Πολλοί από αυτούς θεωρούν ότι η οριζόντια οργάνωση μιας εταιρείας, με βάση τη λειτουργία ομάδων, αποτελεί μια μέθοδο ένταξης όλων των υπαλλήλων στο «κυνήγι» της εταιρικής επιτυχίας. Η συνοχή των μελών μιας ομάδας, η συνεργασία και η έλλειψη ανταγωνιστικής συμπεριφοράς μεταξύ τους, οι ξεκάθαροι στόχοι, η παρουσία ενός σωστού leader και, σαφώς, η επικοινωνία είναι τα, λίγο πολύ, γνωστά θεωρητικά βήματα που καλείται να ακολουθήσει μία work-team για να επιτύχει. Το ερώτημα που ακολουθεί είναι πώς φτάνει μια ομάδα να λειτουργήσει έτσι και ποια η αντιμετώπιση κρίσεων που εμφανίζονται για διάφορους λόγους.\nΣίγουρα καθοριστική είναι η ύπαρξη ενός leader ή ενός «ηγέτη» ή, ακόμη καλύτερα, ενός καθοδηγητή. Ο ρόλος του πρωτίστως είναι η έρευνα και κατανόηση των εκάστοτε χαρακτήρων και συμπεριφορών των μελών του γκρουπ και, κατ’ επέκταση, η δική του συμπεριφορά απέναντι σε αυτό. O leader είναι αυτός που θα προσανατολίζει την ομάδα, θα φροντίζει για τη συνοχή της, θα διαχειρίζεται τις τυχόν κρίσεις που θα δημιουργηθούν, θα αξιολογεί και θα ελέγχει. Να σημειωθεί εδώ ότι η επιτυχία της ομάδας προϋποθέτει τη συστηματική παρακολούθηση των παραπάνω.\nΠιο συγκεκριμένα, ως προς τη συνοχή, εάν το leadership είναι καθορισμένο και εάν ο καθένας έχει βρει το ρόλο του μέσα στην ομάδα, δημιουργείται η δυναμική που χρειάζεται για να προχωρήσει το σύνολο. Αυτό συμβαίνει επειδή είναι δομημένο και έχει επίγνωση της ύπαρξης του πάνω από όλα.\nΠαρόλα αυτά υπάρχει πάντα ο κίνδυνος, η ομάδα να έχει την αίσθηση ότι ακολουθεί αλάνθαστα και σωστά βήματα και, γενικά, να επικρατεί η πεποίθηση της τελειότητας, κάτι που σε καμία περίπτωση δε βοηθά στην εξέλιξη και προσαρμογή ανάλογα με τις περιστάσεις. Αυτή αποτελεί και μία από τις πολλές αιτίες που προκαλούνται κρίσεις.\nΕπιπλέον αίτια μπορεί να καταστούν, ο μη καθορισμός των ρόλων του κάθε μέλους, καθώς και η σύγκρουση των διαφορετικών αξιών και κανόνων που θέτει ο κάθε ένας.\nΚαι σε αυτό το σημείο ο ρόλος του leader είναι καθοριστικός. Αφού εντοπίσει σε ποιο σημείο έγκειται το πρόβλημα, εν συνεχεία, καλείται να αποφασίσει αν μπορεί να το διαχειριστεί καταλλήλως. Είτε παίρνοντας κάποια απόφαση – π.χ. δίνοντας μία εντολή ή ξεκαθαρίζοντας τη «ζώνη» μέσα στην οποία θα κινείται ο καθένας και τη συνεισφορά του καθενός- είτε σε ευθυγράμμιση με συγκεκριμένες αξίες. Το τελευταίο είναι, ίσως, και το πιο δύσκολο, αφού δεν έχουμε να κάνουμε με πρακτικά προβλήματα, αλλά με σύγκρουση προσωπικοτήτων.\n<‘Σελίδα 2: Συνέχεια μέσω αξιολόγησης και επίβλεψη προς τη διασφάλιση της συνεργασίας’>\nΣυνέχεια μέσω αξιολόγησης\nΣε αυτό το σημείο, η σύγκρουση πρέπει να μετατραπεί σε συνεργασία. Σε μία τέτοια περίπτωση, η αξιολόγηση αποτελεί ίσως ένα από τα σημαντικότερα στοιχεία που βοηθούν στη συνέχεια της ύπαρξης και εξέλιξης της ομάδας. Θα μπορούσαμε να την ορίσουμε ως τη διαδικασία που αποσκοπεί στον προσδιορισμό, κατά τρόπο συστηματικό και αντικειμενικό, του αποτελέσματος ορισμένης δραστηριότητας σε σχέση με τους στόχους, τους οποίους αυτή επιδιώκει και την καταλληλότητα των μέσων που χρησιμοποιούνται για την επίτευξη τους.\nΔεν πρόκειται, όμως, απλά για μια αξιολόγηση αποτελέσματος, αλλά και αξιολόγηση του ανθρώπινου παράγοντα που χειρίζεται τα μέσα και τις μεθόδους. Τι γίνεται, λοιπόν, όταν μια ομάδα ατόμων έχει τις μεθόδους και τα μέσα, αλλά δε φτάνει στον επιθυμητό στόχο, επειδή δε λειτουργεί σύμφωνα με αυτά;\nΕπίβλεψη προς τη διασφάλιση της συνεργασίας\nΑρχικά, είναι ιδιαίτερα σημαντικό να εκπληρώνονται οι ανάγκες για εκπαίδευση και περαιτέρω ανάπτυξη των στελεχών, ενώ εν συνεχεία να εξετάζεται η ομαδική επικοινωνία και συνεργασία. Σημαντικό, επίσης, είναι σε ποιό βαθμό οι προσωπικοί στόχοι των στελεχών να συμπίπτουν με τη στρατηγική και πολιτική της εκάστοτε εταιρείας.\nΠολλές εταιρείες υιοθετούν την πολιτική ενός τμήματος «επίβλεψης», δηλαδή ένα τμήμα που αναλαμβάνει να παρακολουθεί με νούμερα την πορεία κάθε ομάδας εργασίας.\nΤο τμήμα αυτό, πέρα από το γεγονός ότι παρακολουθεί την πορεία κάθε ομάδας, επίσης, εξετάζει τις κινήσεις που γίνονται ή τις συνεργασίες με πελάτες ή άλλες εταιρείες. Να διευκρινίσουμε ότι δεν πρόκειται για ένα τμήμα που λειτουργεί για να παρακολουθεί, να κρίνει αρνητικά και να «ανακαλύπτει τους εγκληματίες» που δεν επιτυγχάνουν το στόχο.\nΕίναι ένα τμήμα με ρόλο συμβουλευτικό. Για παράδειγμα, μια ομάδα μπορεί να κερδίσει ένα αγώνα, χωρίς να έχει δώσει τον καλύτερο εαυτό της. Σε αυτό το σημείο έρχεται το τμήμα αυτό να δώσει συμβουλές ή ακόμη και υποστήριξη σε έκτακτες ανάγκες ή σε περιπτώσεις όπου χρειάζεται εξειδικευμένη γνώση.\nΣίγουρα, τα παραπάνω δεν αποτελούν τα βήματα προς το δρόμο της επιτυχίας. Όπως αναφέρει και ο καθηγητής Δημήτρης Μπουραντάς στο πρόσφατο μυθιστόρημα του: «Στο μάνατζμεντ και στη ζωή δεν υπάρχουν συνταγές επιτυχίας. Αν υπήρχαν όλα τα στελέχη, όλοι οι άνθρωποι και όλες οι επιχειρήσεις θα έκαναν τα ίδια πράγματα με τον ίδιο ακριβώς τρόπο. Όλοι σχεδόν οι γονείς θα ήθελαν να ακολουθήσουν συνταγές για να αναθρέψουν σωστά τα παιδιά τους και να τα κάνουν επιτυχημένα. Όμως η κάθε περίπτωση είναι διαφορετική».\nTopics: HR Student's View , Mentoring , Team Building , Teamwork


Ακόμα δεν έχω απομυθοποιήσει τον Τζέημς Τζόυς, κάποια στιγμή θα γίνει και αυτό, όλοι απομυθοποιούνται στο τέλος, και ο εαυτός μας μαζί – απλώς η σειρά απομυθοποίησης καθορίζει και την επιτυχή ή μη έκβαση του μυστήριου ετούτου πειράματος για το οποίο ελάχιστες οδηγίες χρήσεως έχουν γραφτεί· φρόντισε τουλάχιστον να απομυθοποιηθείς πρώτος, δες το και λίγο εγωιστικά! Έτσι, συνεχίζω να διαβάζω με ευχαρίστηση και θαυμασμό πράγματα για τον Τζόυς, συν τοις άλλοις επιμένω να αγαπώ την ιρλανδική και την ιταλική λογοτεχνία, μην με ρωτάτε τι και πώς, απλώς συμβαίνει· εξάλλου, Έλληνας είμαι, υπήρχε περίπτωση να μου αρέσει η ελληνική λογοτεχνία; «Οι Ιρλανδοί, καταδικασμένοι να εκφράζονται σε μια γλώσσα που δεν είναι η μητρική τους, τη σφράγισαν με το πνεύμα τους και ανταγωνίστηκαν άλλες πολιτισμένες χώρες για τη δόξα. Αυτό ονομάστηκε τελικά αγγλική λογοτεχνία. Ο Σάμιουελ Μπέκετ, χρόνια αργότερα, υπήρξε ακόμη πιο εύγλωττος. Είπε ότι η Καθολική Εκκλησία και η αγγλική κυριαρχία “γαμήσανε τους Ιρλανδούς συγγραφείς, αλλά τους οδήγησαν στη δόξα”».\nΗ Έντνα Ο’ Μπράϊεν είναι μια σπουδαία Ιρλανδή συγγραφέας όπου στην Ελλάδα ατύχησε εντελώς γιατί χρόνια τώρα μας παρουσιάζεται ως μια γκρινιάρα και φλύαρη γυναίκα όπως συνηθίζεται εξάλλου να παρουσιάζονται οι γυναίκες εντός και εκτός βιβλίων. Αν δεν είχε γράψει την μελέτη για τον Τζόυς δε θα της έδινα καμία σημασία, αφού η πλειονότητα των βιβλίων της στην Ελλάδα παρουσιάζονται σαν απίθανες καρικατούρες που θα έκαναν ακόμα και την Δημουλίδου σε μια άτυπη σύγκριση μαζί της να πιστέψει ότι είναι τουλάχιστον εφάμιλλη του Ντοστογιέφσκι – που έτσι και αλλιώς το πιστεύει, τρομάρα της! Πρόσφατα αγόρασα τις «Μικρές κόκκινες καρέκλες» και θα βάλω στο πρόγραμμα και άλλα δικά της, προσπαθώντας να επανορθώσω την αδικία. Μια ακόμα βιογραφία για τον Τζόυς λοιπόν τι έχει προσθέσει; Σίγουρα έχει να αφαιρέσει… την φλυαρία! Όση ώρα ο Ρίτσαρντ Έλμαν θα μας πληροφορούσε για την ζωή του Τζόυς όταν πήγαινε Ε’ Δημοτικού, η Έντνα Ο’ Μπράϊεν κατάφερε σε μόλις 200 σελίδες να φτιάξει ένα εκπληκτικό πορτραίτο, ενός νεαρού στις καρδιές μας καλλιτέχνη. Ακόμα και αν δεν είναι φλύαρη όμως, είναι συναισθηματικιά (άλλο παγιωμένο γυναικείο χαρακτηριστικό) και έτσι με μια φράση συνοψίζει και επεξηγεί(!) αρκετό μέρος του «Οδυσσέα». «Είναι σχεδόν αδύνατο να συλλάβει κανείς την άνοδο και την πτώση της ερωτικής ορμής σε κάποιον· και στην περίπτωση του Τζόυς είναι όχι μόνον αδύνατο, αλλά προξενεί πλήρη σύγχυση».\nΌσοι δεν διαβάζουν τον «Οδυσσέα» (δε) το κάνουν γιατί φοβούνται ότι δε θα καταλάβουν πολλά και θέλουν να είναι προετοιμασμένοι με πλήθος πληροφοριών, τις οποίες με την σειρά τους βαριούνται να επεξεργαστούν, γιατί αν είναι να μελετήσεις διεξοδικά για να διαβάσεις ένα βιβλίο, καλύτερα να μην το ξεκινήσεις καθόλου! Η Ο’ Μπράϊεν σε αντίθεση με τον Έλμαν που σου μετέφερε κυρίως πληροφορίες, σου μεταφέρει και το πάθος για να τον διαβάσεις. Και αυτό είναι το μόνο που χρειάζεσαι πραγματικά για να διαβάσεις τα βιβλία του. Αν θες εξαντλητικές πληροφορίες γύρω από τη ζωή ενός συγγραφέα για να απολαύσεις ένα λογοτεχνικό κείμενο, καλύτερα στήριξε τον Αγώνα του Νορβηγού Προυστ, ξέρω εγώ, και άσε τα προύστικα κατά μέρος. «Οι πειραματισμοί του Μαρσέλ Προυστ δεν του έφταναν. Είχε πει γι’ αυτόν: “Αναλυτικές νεκρές φύσεις. Ο αναγνώστης ξέρει πώς θα τελειώσει μια φράση πριν από κείνον”».\nΗ Έντνα Ο’ Μπράϊεν μέσα από σύντομα κεφάλαια διατρέχει όλα τα σημαντικά κεφάλαια της ζωής του Τζόυς, χωρίς να ξεχνάει ότι γράφει και η ίδια ένα γοητευτικό και αξιόλογο κείμενο. Έτσι λοιπόν δεν αναλώνεται μες στες πολλές κινήσεις και ομιλίες της ζωής του Τζόυς, αλλά εστιάζει και σε εκείνη την τζοϋσική ζωή που ανθίζει μέσα στα έργα του, προσπαθώντας να την μετατρέψει από μια ξένη φορτική για τους περισσότερους αναγνώστες σε κάτι που αξίζει να βιώσεις ολοκληρωτικά μέσω του γραπτού λόγου.\n[…] «Ήρωας και ηρωίδα είναι η γλώσσα σε συνεχή ροή, με μια εκτυφλωτική δεξιοτεχνία βιρτουόζου. Όλες οι γνωστές θεωρίες περί υπόθεσης, χαρακτήρων, πλοκής, πόλωσης στην σκιαγραφία των ηρώων αναποδογυρίζονται. Συγκριτικά, τα περισσότερα άλλα έργα του πεζού λόγου που στηρίζονται στη μυθοπλασία είναι λιπόψυχα. Ο Φώκνερ πίστευε ότι είναι κληρονόμος του Τζόυς. Και ενώ αυτή η εναγώνια αναζήτηση ανάσας στη γλώσσα του Φώκνερ είναι συγκρίσιμο μέγεθος με τον Τζόυς, οι χαρακτήρες του Τζόυς έχουν μια ανθρωπιά που γραπώνει την ψυχή με μεγαλύτερη δύναμη, και το Δουβλίνο του δεν είναι απλώς ένα παραπέτασμα στο βάθος πάνω στο οποίο προβάλλεται η γεμάτη μικροατασθαλίες ζωή τους, αλλά έχει πλούτο και μουσικότητα, όπως και οι ίδιοι. Κανένας συγγραφέας δεν αναδημιούργησε μια πολιτεία με τέτοια εκτυφλωτική λάμψη και τέτοια βουλιμική διάθεση».\nΌ, τι και να πει στους ανυπόμονους αναγνώστες όμως εκείνοι θα συνεχίσουν να κάνουν τα ίδια τραγικά λάθη, λες και πρόκειται για σκουριασμένο κρατικό μηχανισμό. «Άλλο ένα κραυγαλέο παράδειγμα που διαιωνίζει το λάθος να προσπαθεί να ερμηνεύσει ή να αναλύσει κανείς τεμαχίζοντας, έστω και μια γραμμή του Τζαίημς Τζόυς». Κόψτε τις αναλύσεις και τις μαλακίες, και διαβάστε αυτόν τον σπουδαίο συγγραφέα. Ή έστω δώστε μια ευκαιρία, μαζί και εμένα, στην Έντνα Ο’ Μπράϊεν, φαίνεται να διαθέτει την ιρλανδική στόφα και αυτό από μόνο του αρκεί. Το βιβλίο δεν κυκλοφορεί πια από τις εκδόσεις «Νεφέλη», σε ωραία μετάφραση της Μαρίας Τσάτσου. Και ξέρω πόσο θα θέλατε να διαβάσετε ένα ακόμα βιβλίο για τον Τζόυς – μη μου στεναχωριέστε βρε κουτά, κυκλοφορεί ο ίδιος ο Τζόυς!\n[…] Ένας συγγραφέας, και μάλιστα ένας μεγάλος συγγραφέας, νιώθει και περισσότερο, αλλά και λιγότερο, τον ανθρώπινο πόνο, γιατί γι’ αυτόν γράφει, ενώ ταυτόχρονα είναι μέσα σ’ αυτόν».\nΈντνα Ο' Μπράϊεν Η απόκρημνη όψη της μεγαλοφυΐας James Joyce\nΕτικέτες Έντνα Ο' Μπράϊεν Η απόκρημνη όψη της μεγαλοφυΐας James Joyce


Γιατί να παντρευτείτε τον καλύτερό σας φίλο – Newsbeast\nΓιατί να παντρευτείτε τον καλύτερό σας φίλο\nΗ συντροφικότητα είναι πηγή ευτυχίας\nΟ αγώνας για να φτάσετε στα σκαλιά της εκκλησίας (ή του δημαρχείου) έχει γίνει πλέον μαραθώνιος αντί για σπριντ. Και παρότι οι νεότερες γενιές δυσκολεύονται να κάνουν το μεγάλο βήμα σε σχέση με παλαιότερα, η αλήθεια είναι ότι κάποια στιγμή το κάνουν.\nΕπίσης, όλες οι μελέτες δείχνουν ότι οι παντρεμένοι άνθρωποι είναι πιο ευτυχισμένοι από τους άλλους.\nΜία νέα έρευνα επιστημόνων στον Καναδά που χρησιμοποίησε στοιχεία και από άλλες χώρες μέτρησε το βαθμό ικανοποίησης παντρεμένων και ανύπαντρων ανθρώπων και το αποτέλεσμα είναι πάντα το ίδιο. Οι παντρεμένοι είναι πιο ευτυχισμένοι από τους ανύπαντρους.\nΓια τους συμμετέχοντες στις έρευνες, τα επίπεδα ικανοποίησης ξεπερνούν κατά πολύ το στάδιο που αποκαλούμε "μήνα του μέλιτος".\nΣίγουρα τα πρώτα ένα με δύο χρόνια του γάμου είναι τα πιο ευτυχισμένα, όμως οι συμμετέχοντες στις έρευνες υποστηρίζουν ότι συνεχίζουν να απολαμβάνουν τα καλά του γάμου μακροπρόθεσμα, πολύ μετά από το μήνα του μέλιτος.\nΤα ευρήματα αυτά οδήγησαν στο δεύτερο θετικό στοιχείο του γάμου. Οι συμμετέχοντες στη μελέτη βίωσαν μία μείωση του αισθήματος της ευτυχίας όταν ήταν μεσήλικες, αλλά αυτό είναι πολύ συνηθισμένο.\nΩστόσο, για τους παντρεμένους, το άλλο τους μισό υπήρξε μία παρηγοριά στις δυσκολίες της ζωής. Η συντροφιά και η καλή σχέση, καθώς και η φροντίδα των παιδιών μειώνουν το άγχος και τις στενοχώριες.\nΗ συντροφικότητα άλλωστε - και όχι ο ρομαντισμός ή ο ερωτικός πόθος - είναι ένα στοιχείο που βοηθά τους ανθρώπους να ξεπεράσουν τις δυσκολίες της ζωής.\nΦυσικά αυτό δε σημαίνει ότι ο γάμος είναι το μόνο είδος στενής σχέσης που μετράει. Πηγή χαράς είναι και οι πολυετείς φιλικές σχέσεις.\nΣτις μελέτες, οι επιστήμονες δεν συμπεριέλαβαν τους ανθρώπους που παντρεύτηκαν, τα πέρασαν χάλια και χώρισαν.\nΈνα άλλο ενδιαφέρον των μελετών είναι ότι και οι σύντροφοι πολλών ετών είναι εξίσου ευτυχισμένοι με αυτούς που είναι παντρεμένοι για χρόνια και ευτυχισμένοι.\nΌλα τα παραπάνω βέβαια δεν ισχύουν για τους ανθρώπους που έχουν επιλέξει να μην παντρευτούν και να μείνουν εργένηδες.\nΟι επιστήμονες, λοιπόν, καταλήγουν στο συμπέρασμα ότι η συντροφικότητα είναι μία πηγή ευτυχίας.\nΠεμπτη, 22 Ιανουαριου 2015, 9:50\nΠεμπτη, 22 Ιανουαριου 2015, 9:48\nΜονομερής άποψη.....Το θ0%των παντρεμένων ειναι δυστυχείς και συνυπάρξουν συμβατικά....!!!Καλυτερα περνά κάποιος που ειναι μονος εινα επιλογή του και ξέρει τι θέλει....!!Βλακειουλες\nΔευτερα, 19 Ιανουαριου 2015, 21:56\nΚαι εάν είναι ήδη παντρεμένος;;;;


ΤΟ ΒΛΕΜΜΑ ΤΗΣ ΘΟΥΛΗΣ: ΟΜΙΛΙΑ ΓΙΑ ΤΗΝ ΑΝΤΙΦΑΣΙΣΤΙΚΗ ΝΙΚΗ ΤΩΝ ΛΑΩΝ ΑΠΌ ΤΟΝ ΓΓ ΤΗΣ ΚΕ ΤΟΥ ΚΚΕ ΔΗΜΗΤΡΗ ΚΟΥΤΣΟΥΜΠΑ\nΟΜΙΛΙΑ ΓΙΑ ΤΗΝ ΑΝΤΙΦΑΣΙΣΤΙΚΗ ΝΙΚΗ ΤΩΝ ΛΑΩΝ ΑΠΌ ΤΟΝ ΓΓ ΤΗΣ ΚΕ ΤΟΥ ΚΚΕ ΔΗΜΗΤΡΗ ΚΟΥΤΣΟΥΜΠΑ\nΣε μια πολύ μεγάλη συγκέντρωση, στο πλαίσιο της πολιτικής - πολιτιστικής εκδήλωσης, που διοργάνωσε το Σάββατο 9 Μάη η ΚΕ του ΚΚΕ με τη συμπλήρωση 70 χρόνων από την Αντιφασιστική Νίκη των Λαών, 1945 - 2015, μίλησε ο ΓΓ της ΚΕ του Κόμματος, Δημήτρης Κουτσούμπας.\nΣτην πλατεία των Διακοσίων Ηρών, στο Σκοπευτήριο της Καισαριανής, πλήθος κόσμου τίμησαν τη μεγάλη λαϊκή νίκη, δίνοντας ταυτόχρονα ηχηρό μήνυμα ότι δεν πρόκειται να περάσει η παραχάραξη της ιστορίας. Οι δρόμοι της ηρωϊκής Καισαριανής γέμισαν από νωρίς το απόγευμα, με παρέες που κατέφθαναν για να επισκεφθούν πρώτα την μεγάλη έκθεση στο δημαρχείο και στη συνέχεια να κατευθυνούν πρός το Σκοπευτήριο.\nΜεγάλη η προσυγκέντρωση της νεολαίας στην πλατεία της πόλης και η πορεία προς το χώρο της εκδήλωσης. Ξεχωριστή ήταν η παρουσία των Παραρτημάτων της ΠΕΑΕΑ - ΔΣΕ με τα λάβαρά τους στη συγκέντρωση, στο χώρο της οποίας δέσποζε ένα μεγάλο ταμπλό με το λογότυπο για τα 100 χρόνια του ΚΚΕ. Μετά την ομιλία ακολούθησε μουσικοθεατρική παράσταση.\nΑποτελεί χρέος κάθε ανθρώπου καλής θέλησης, να αποκρούσει αποφασιστικά την παραχάραξη της Ιστορίας.\nΤιμάμε τη συμβολή των εθνικοαπελευθερωτικών κινημάτων στις κατεχόμενες καπιταλιστικές χώρες. Τους ηρωικούς παρτιζάνους και τις «διεθνείς ταξιαρχίες», τους αγωνιστές που πάλευαν ενάντια στο φασισμό μέσα στις ίδιες κατακτήτριες χώρες τους, τα κινήματα των λατινοαμερικάνικων χωρών που συγκέντρωναν βοήθεια προς τη Σοβιετική Ενωση.\nΕτσι εξηγούνται ενέργειες που φαντάζουν ως ανεξήγητες ή ως αντιφατικές όπως για παράδειγμα:\nστις 12:52 μ.μ. Αναρτήθηκε από ΘΟΥΛΗ-ΧΡΥΣΑΝΘΗ ΣΙΔΗΡΟΠΟΥΛΟΥ\nΕτικέτες ΑΝΤΙΦΑΣΙΣΤΙΚΗ ΝΙΚΗ ΤΩΝ ΛΑΩΝ, ΓΕΝΙΚΟΣ ΓΡΑΜΜΑΤΕΑΣ, ΔΗΜΗΤΡΗΣ ΚΟΥΤΣΟΥΜΠΑΣ, ΘΟΥΛΗ ΣΙΔΗΡΟΠΟΥΛΟΥ, ΚΚΕ, ΟΜΙΛΙΑ


Το trash talk είναι εδώ και ο Γιάννης δείχνει έτοιμος! | SDNA\nΤο trash talk είναι εδώ και ο Γιάννης δείχνει έτοιμος!\n28 Απριλίου 2015, 18:34\nΗ σεζόν στο ΝΒΑ έχει περάσει στην κρίσιμη καμπή της, τα νεύρα όλων είναι τσιτωμένα και το trash talk κάνει ξανά και ξανά την εμφάνισή του. Πρωταγωνιστής σε αυτές τις φάσεις τυχαίνει να είναι και ο Γιάννης Αντετοκούνμπο.\nΟ Έλληνας φόργουορντ και οι Μπακς αντιμετωπίζουν τους Σικάγο Μπουλς σε μια αμφίρροπη σειρά με πολλά νεύρα και τεράστια ένταση. Ο 20χρονος φόργουορντ στην πρώτη του σεζόν σε πλέι οφ του «μαγικού κόσμου» παίζει με πάθος και δύναμη. Έχει ωριμάσει «απότομα» κι αυτό φαίνεται.\nΈτσι, λίγο μετά τον «τσαμπουκά» του με τον Ντανλίβι, ο Αντετοκούνμπο είχε ένα περιστατικό με τον Τζίμι Μπάτλερ, το οποίο όμως δεν πήρε μεγάλες διαστάσεις. Ο «Κούνμπο» δεν αντέδρασε και αδιαφόρησε για τα λόγια του άσου των Μπουλς, όμως γεγονός είναι πως πλέον ο Γιάννης παρουσιάζει ένα πιο... δυνατό πρόσωπο στα παρκέ.\nΔεν φοβάται, αντιδρά και δεν αφήνει κανέναν να... παίξει με την ψυχολογία του, όπως είχε κάνει πέρυσι ο Καρμέλο Άντονι, στην rookie season του πρώην παίκτη του Φιλαθλητικού.\nΚι αυτό μόνο καλό μπορεί να του κάνει!\nO Mπάτλερ «κολλάει» στον Γιάννη (vids)\nXωρίς Σμιθ και Λοβ οι Καβαλίερς (vid)\nH τριποντάρα του Ουίλιαμς (vid)


ΟΔΥΣΣΕΙΑ TV: ΠΡΟΣΟΧΗ! Το Καστελλόριζο είναι το ΑΚΡΙΒΟΤΕΡΟ ΚΟΜΜΑΤΙ ΓΗΣ σε ΟΛΟ τον πλανήτη !!!\nΠΡΟΣΟΧΗ! Το Καστελλόριζο είναι το ΑΚΡΙΒΟΤΕΡΟ ΚΟΜΜΑΤΙ ΓΗΣ σε ΟΛΟ τον πλανήτη !!!\nΤο ακριβότερο κομμάτι γής στον πλανήτη (!) βρίσκεται στην Ελλάδα και «δεν είναι άλλο από το νησιωτικό σύμπλεγμα του Καστελόριζου», λέει ο Σάββας Καλεντερίδης στην εκπομπή «Αντιθέσεις» του 'Κρήτη TV'.\n(ΑΚΟΥΣΤΕ ΠΩΣ ..."ΣΤΟΛΙΖΕΙ" ΤΟΥΣ ΠΟΛΙΤΙΚΟΥΣ).\nΒρίσκεται στο τεράστιο θαλάσσιο 'οικόπεδο', που ενώνει την Ελληνική με την κυπριακή ΑΟΖ!\nΑΚΟΥΝΕ ΛΕΤΕ ΤΑ ...ΜΕΓΑΛΟ-ΚΟΥΦΑΛΟΓΑ;\nΟΙ "ΠΑΡΚΑΡΙΣΜΕΝΟΙ" ΠΟΛΙΤΙΚΟΙ "ΜΑΣ";\nΠΟΥ ΑΝΤΑΛΛΑΣΟΥΝ ΔΙΑΡΚΩΣ ΓΙΑ ΔΕΚΑΕΤΙΕΣ, "ΑΣΦΑΙΡΑ" ΠΥΡΑ ΕΝΤΟΣ ΤΟΥ ΚΟΙΝΟΒΟΥΛΙΟΥ;\nΠΟΝΑΝΕ ΤΑΧΑ ΤΟ ΑΚΡΟΤΑΤΟ ΣΗΜΕΙΟ ΤΗΣ ΠΑΤΡΙΔΟΣ ΜΑΣ ΚΑΙ ΤΩΝ ΕΥΡΩΠΑΪΚΩΝ ΣΥΝΟΡΩΝ;...\nΚΑΘΕ ΠΟΤΕ 'ΠΑΤΑΝΕ' ΤΟ ΠΟΔΙ ΤΟΥΣ ΕΚΕΙ;\nΑναρτήθηκε από Ἰωάννης Καποδίστριας στις 7:11 μ.μ.


Ληστές χρυσοχοείων που «χτυπούν» με περίτεχνο τρόπο στην Κύπρο… Με πλούσια δράση και σε άλλες χώρες | Cyprus Times\nJanuary 21, 2022 Friday 13:31:40\nJanuary 21, 2022 Friday 13:31:41\nΛηστές χρυσοχοείων που «χτυπούν» με περίτεχνο τρόπο στην Κύπρο… Με πλούσια δράση και σε άλλες χώρες\nΟργανωμένη εγκληματική ομάδα ληστών που «χτυπά» σε χρυσοχοεία ψάχνουν οι αρχές – «Χτύπησαν» Κύπρο και σε άλλες χώρες της Ευρώπης – Ήδη δύο άτομα τελούν υπό κράτηση\nΟργανωμένη εγκληματική ομάδα που «χτυπά» σε χρυσοχοεία σε χώρες της Ευρώπης μεταξύ αυτών και στην Κύπρο αναζητούν οι αρχές, μετά τις δύο συλλήψεις που έγιναν στη Λευκωσία, για υπόθεση ληστείας από χρυσοχοείο της Πρωτεύουσας, στις 11 Οκτωβρίου.\nΌπως αναφέρθηκε και σε προηγούμενο ρεπορτάζ της Cyprus Times τα δύο πρόσωπα που τελούν υπό κράτηση για ληστεία χρυσοχοείου στη Λευκωσία, πιστεύεται ότι εμπλέκονται και σε άλλες δύο υποθέσεις ληστειών που διαπράχθηκαν σε Ελεύθερη Αμμόχωστο, καθώς και σε άλλο χρυσοχοείο στην Ορόκλινη.\nΣημειώνεται ότι πρόκειται για σπείρα από το εξωτερικό που «χτυπά» σε κοσμηματοπωλεία και με περίτεχνο τρόπο καταφέρνει να αποσπάσει χρυσαφικά παριστάνοντας τους πελάτες.\nΦΩΤΟΓΡΑΦΙΕΣ: Πήγαν σε χρυσοχοείο στη Λευκωσία ως «πελάτες»… Έκλεψαν κοσμήματα και εξαφανίστηκαν\nΣπείρα που «χτυπά» σε χρυσοχοεία ψάχνει η αστυνομία… Χειροπέδες σε ένα πρόσωπο\nΌπως πληροφορείται η Cyprus Times οι ανακριτές στην Κύπρο ψάχνουν τουλάχιστον για άλλα τρία πρόσωπα, ενώ ο 33χρονος που τελεί ήδη υπό κράτηση καταζητείται τόσο από την Αυστριακή αστυνομία, για 16 υποθέσεις ληστειών κλοπών και διαρρήξεων, όσο και από τις Γερμανικές αρχές για άλλες 14 υποθέσεις.\nΊδιες πληροφορίες αναφέρουν ότι σε επαφές που είχε το ΤΑΕ Λευκωσίας με τις αστυνομικές αρχές σε Αυστρία και Γερμανία διαπιστώνεται ότι πρόκειται για περιοδεύουσα εγκληματική ομάδα με δράση σε χώρες της Ευρώπης, ενώ πιστεύεται ότι στο σύνολό της αριθμεί στα 10 πρόσωπα.\nΠάντως δεν αποκλείεται όπως αναφέρουν αστυνομικές πηγές τα πρόσωπα που αναζητούνται στην Κύπρο να διέφυγαν στα κατεχόμενα.\nΕθνική Αναφορά: Μείωση στις διαγνώσεις… στην κορυφή οι νοσοκομειακοί δείκτες (ΠΙΝΑΚΕΣ)\nΣε υψηλά επίπεδα το φορτίο νοσηρότητας στην κοινότητα και η πίεση στο σύστημα υγείας παραμένουν #cyprustimes


Καναδάς: Επιτυχία σημείωσε το φεστιβάλ «Γεύση της Ντάνφορθ» | Canada.GreekReporter.gr\nHome Ειδήσεις Καναδάς: Επιτυχία σημείωσε το φεστιβάλ «Γεύση της Ντάνφορθ»\nΚαναδάς: Επιτυχία σημείωσε το φεστιβάλ «Γεύση της Ντάνφορθ»\nΠερίπου ενάμιση εκατομμύριο κόσμος παρευρέθηκε φέτος στο φεστιβάλ γεύσης της Ντάνφορθ στο Τορόντο, δρόμος που θυμίζει Ελλάδα λόγω των πολλών ελληνικών επιχειρήσεων και εστιατορίων που βρίσκονται εκεί.\nΤο φεστιβάλ που οργανώθηκε από τον σύλλογο επιχειρηματιών ΒΙΑ και είχε χορηγό την εταιρεία Κρίνος, έκανε εγκαίνια την Παρασκευή το βράδυ, παρουσία της πρωθυπουργού του Οντάριο Κάθλιν Γουίν, του δημάρχου του Τορόντο Ρομ Φορντ και άλλων υποψηφίων για δημοτικό αξίωμα, καθώς πλησιάζουν δημοτικές εκλογές στο Τορόντο.\nφεστιβάλ «Γεύση της Ντάνφορθ»\nΗ όλο και αυξανόμενη ελληνική κοινότητα του Winnipeg εορτάζει στα πλαίσια του φεστιβάλ "Folklorama"


14 Ιουλίου, 2021 | All About Health\nΤα λευκά μαλλιά και οι ρυτίδες συμβαίνουν σε όλους μας κάποια στιγμή. Για μερικούς, αυτό έρχεται νωρίς και για άλλους σε προχωρημένη ηλικία. Όπως και να έχει όμως, τα γκρίζα θεωρείται πλήρως φυσιολογικό, ακόμα και όταν παρουσιάζονται στα 20 και ο λόγος είναι ότι ενώ μεγαλώνουμε, τα μαλλιά αλλάζουν είτε χρώμα, ή υφή και δομή […]\nΠαγκόσμια ημέρα Μάσκας και το viro.gr σου δίνει 7+1 συμβουλές για να προστατεύσεις εσένα και τους γύρω σου\nΠαγκόσμια ημέρα Μάσκας σήμερα και το viro.gr σου δίνει 7+1 συμβουλές για να προστατεύσεις εσένα και τους γύρω σου Φορέστε μάσκα Μείνετε 3 μέτρα μακριά από τους άλλους Εμβολιαστείτε Αποφύγετε τον συνωστισμό και τους χώρους χωρίς εξαερισμό Πλένετε τα χέρια σας συχνά Καθαρίστε και απολυμάνετε Παρακολουθήστε την υγεία σας καθημερινά Καλύψτε τον βήχα και το […]\nΜιχαηλίδου: Τι ισχύει για την υποχρεωτικότητα εμβολιασμού και τις απολύσεις\nH υφυπουργός Εργασίας και Κοινωνικών Υποθέσεων, Δόμνα Μιχαηλίδου, διασαφήνισε ότι «Δεν πρόκειται να υπάρξει τροποποίηση. Η πρωινή μου διατύπωση περί ρύθμισης που θα συνδέει την υποχρεωτικότητα του εμβολιασμού για τους εργαζόμενους στις ιδιωτικές δομές Μονάδες Φροντίδας Ηλικιωμένων με απολύσεις ήταν λάθος», όπως διατύπωσε σε σχετική ανακοίνωση της, λίγο μετά τις δηλώσεις της σε τηλεοπτικό σταθμό. Η ίδια όντας αρμόδια […]\nΒασιλακόπουλος: Δεν υπάρχει ανοσία αγέλης χωρίς εμβόλια\nΟ καθηγητής Πνευμονολογίας και Εντατικής Θεραπείας, Θεόδωρος Βασιλακόπουλος, μιλώντας στον τηλεοπτικό σταθμό του ΣΚΑΪ και την πρωινή εκπομπή «Σήμερα», υπογράμμισε την ανάγκη να εμβολιαστεί ο πληθυσμός ώστε να δομηθεί το τείχος ανοσίας και να ελλατωθεί η ένταση του ιού. Παράλληλα, επισήμανε ότι αν δεν εμβολιαστεί ο πληθυσμός για να διαμορφώσουμε την ανοσία της αγέλης, χρειάζεται […]\nReal-World Data για πάνω από 4.000 ασθενείς που χρησιμοποιούν το σύστημα αντλίας ινσουλίνης MINIMED™ 780G\nΗ Medtronic plc (NYSE:MDT), ο παγκόσμιος ηγέτης στην ιατρική τεχνολογία, ανακοίνωσε πρόσφατα τα αποτελέσματα σε πραγματικές συνθήκες, προερχόμενα από συνήθη κλινική πρακτική, για 4.120 χρήστες του συστήματος MiniMed™ 780G. Πρόκειται για ένα μικρό δείγμα του συνόλου των ατόμων που χρησιμοποιεί αυτό το πιο πρόσφατο σύστημα αντλίας ινσουλίνης σε εννέα ευρωπαϊκές χώρες. Τα δεδομένα έδειξαν ότι […]\nΓίνεται η COVID-19 να προξενήσει διαβήτη; Όσα πρέπει να μάθουμε\nΛαμβάνοντας υπόψη τους ειδικούς η σχέση ανάμεσα στη νόσο της COVID- 19 και στο διαβήτη, επιφέρει ορισμένες ανησυχίες. Η λοίμωξη του κορωνοϊού φαίνεται τόσο στους γιατρούς, όσο και στους ασθενείς, αλλά και στους ερευνητές ότι δεν μοιάζει με προηγούμενους ιούς. Αυτό που κρίνεται πιο σοβαρό βέβαια είναι το ότι δημιουργεί σημαντική φλεγμονή σε όλο το […]\nΒ. Κικίλιας: 150 αυτόματοι απινιδωτές στο Υπουργείο Υγείας, δωρεά της Kaizen Gaming (Stoiximan)\nΣτο πλαίσιο της συγκεκριμένης προσφοράς, ο Υπουργός Υγείας Βασίλης Κικίλιας έκανε την ακόλουθη δήλωση: «Την Κυριακή ολοκληρώθηκε το Ευρωπαϊκό πρωτάθλημα ποδοσφαίρου το οποίο ξεκίνησε με μια σκηνή που συγκλόνισε όλη την Ευρώπη. Αυτή της κατάρρευσης του Δανού ποδοσφαιριστή Έρικσεν, ο οποίος σώθηκε χάρη στις προσπάθειες του ιατρικού επιτελείου αλλά και της ύπαρξης απινιδωτή στο γήπεδο. […]\nΗ φαρμακευτική εταιρεία CSL Behring Hellas, στο πλαίσιο του προγράμματος κοινωνικής ευθύνης που υλοποιεί, υποστήριξε τη συμμετοχή της φοιτητικής ομάδας iGEM Αthens 2020 στον Παγκόσμιο Διαγωνισμό Συνθετικής Βιολογίας iGEM 2020. Η ομάδα των Ελλήνων φοιτητών κατάφερε να αναδείξει την προσπάθεια της να συνεισφέρει σε έναν καλύτερο και υγιή κόσμο. Με πίστη στην αξία της έρευνας […]\nΣυσχέτιση μεταξύ εμβολιασμού με Pfizer και επίπτωσης λοίμωξης Covid-19 σε έγκυες


Απάντηση του Π.Γ.Ν.Ε. στην ΠΟΕΔΗΝ για τις ακτινοθεραπείες - Status Radio 94.2\nΑπάντηση του Π.Γ.Ν.Ε. στην ΠΟΕΔΗΝ για τις ακτινοθεραπείες\nΘυμαριά Έβρου: Παράσυρση 2 ατόμων από αμαξοστοιχία\nΟΙ ΜΑΣΚΕΣ ΕΠΕΣΑΝ – 10 ΕΡΩΤΗΜΑΤΑ ΠΟΥ ΖΗΤΟΥΝ ΑΠΑΝΤΗΣΕΙΣ


4 Ιανουαρίου, 2010 – Ν Α Υ Κ Ρ Α Τ Ο Υ Σ Σ Α\nΗμέρα: 4 Ιανουαρίου 2010\nΟ ΑΛΜΠΕΡ ΚΑΜΥ ΣΤΑ ΝΗΣΙΑ ΤΟΥ ΑΙΓΑΙΟΥ. 50 ΧΡΟΝΙΑ ΑΠΟ ΤΟ ΘΑΝΑΤΟ ΤΟΥ\nOn 4 Ιανουαρίου, 2010 4 Ιανουαρίου, 2010 By ΝΙΚΟΛΑΟΣ ΚΑΣΤΡΕΝΟΠΟΥΛΟΣIn ΑΚΤΟΠΛΟΪΑ-ΝΑΥΤΙΛΙΑ1 Σχολιο\nΟ ΑΛΜΠΕΡ ΚΑΜΥ\nΗ πρώτη φορά που ήρθε ο Καμύ στη χώρα μας ήταν τον Αύγουστο του 1939, όταν σχεδίασε να ταξιδέψει με μηχανότρατα παρέα με την τότε ερωμένη του Κριστιάν Γκαλιντό. Ηταν βέβαια 27 ετών και το αίμα του έβραζε, αλλά η ευρωπαϊκή περιπλάνησή του είχε ξεκινήσει πολύ νωρίτερα, αφού ως Γάλλος της Αλγερίας αισθανόταν παντού «ξένος». Ακόμη και τη μετοίκησή του στο Παρίσι τη θεωρούσε εξορία. Είχε βρει εκεί τον 35χρονο Μαλρό, με το ατίθασο τσουλούφι και το δερμάτινο μπουφάν, και τον 67χρονο Ζιντ, έναν πιο παραδοσιακό άνθρωπο των γραμμάτων, φαλακρό, ευαίσθητο στο κρύο, που κυκλοφορούσε με μια κάπα ριγμένη στους ώμους, αλλά «για έναν Μαλρό στο Παρίσι, και μερικούς πολύ εντάξει τύπους, πόσοι ψευτοκαλλιτέχνες, χαριτολόγοι και ρηχοί στοχαστές»; Θα ξανάπαιρνε τον δρόμο του ως περιπλανώμενος Ιουδαίος, μοιρασμένος ανάμεσα σε έρωτες, πάθη, πόλεις και φιλενάδες. Πάντως όταν ξεκίνησε με τη μηχανότρατα βρισκόταν σε μια επικίνδυνη και δύσκολη καμπή, αποφασιστική για όλα τα υπόλοιπα: το λογοτεχνικό, φιλοσοφικό και ηθικό τρίπτυχο που τον απασχολούσε έπρεπε να σχηματιστεί, και αυτό θα έβγαινε στο χαρτί. «Είναι ικανός να το κάνει;» διερωτάται ο βιογράφος του Ολιβιέ Τοντ στην κινηματογραφικής απόδοσης βιογραφίαΜια ζωή. Το ένδυμα της οδύνης\nΗταν πια 42 χρόνων, το κεντρικό πρόσωπο μιας ανταλλαγής απόψεων γύρω από «Το μέλλον του ευρωπαϊκού πολιτισμού», όπου συμμετείχαν, μεταξύ άλλων, οιΚωνσταντίνος Τσάτσος,Ευάγγελος Παπανούτσος, Φαίδων Βεγλερής, Γιώργος Θεοτοκάς, Νίκος Χατζηκυριάκος-Γκίκας και στην οποία προέδρευε οΑγγελος Κατακουζηνός .«Υπάρχει μια Ευρώπη αστική, ατομικίστρια, εκείνη που σκέφτεται τα ψυγεία της, τα γαστρονομικά της εστιατόρια, που λέει «εγώ δεν ψηφίζω…εμείς δεν θέλουμε ούτε ρομαντισμό ούτε υπερβολές,δεν θέλουμε να ζήσουμε στα όρια ούτε να γνωρίσουμε τη διάσπαση»… Πράγματι υπήρξε μια γαλλική εθνική αλληλεγγύη και υπήρξε επίσης μια ελληνική εθνική αλληλεγγύη:η αλληλεγγύη της οδύνης. Αυτή την αλληλεγγύη μπορούμε να την ξαναβρούμε κάθε στιγμή και όχι μόνο με το ένδυμα της οδύνης…»τον άκουσε το εκλεκτό κοινό του να λέει στην Αθήνα στις 28 Απριλίου του 1955. Αυτή η συζήτηση, καταγραμμένη από το μαγνητόφωνο του Ανδρέα Εμπειρίκου, μεταφράστηκε και κυκλοφόρησε για πρώτη φορά στην Ελλάδα με τίτλοΑλμπέρ Καμύ. Το μέλλον του ευρωπαϊκού πολιτισμού. Μια συζήτηση στην Αθήνα, 1955(πρόλογος- μετάφραση Τατιάνα Τσαλίκη-Μηλιώνη, εκδόσεις Αλεξάνδρεια, 2004). Η ανθρώπινη κατάσταση\nΔύο χρόνια προτού του αποδοθεί το Νομπέλ Λογοτεχνίας το 1957, τρία χρόνια προτού κάνει το τελευταίο μεγάλο ταξίδι του στην Ελλάδα, είχαν ήδη προστεθεί σε όλα τα παραπάνω τα ενοχλητικά παρεπόμενα της δόξας. Τι τον έκανε να αφήσει το Παρίσι τη χρυσή εποχή των καφέ, του «Dome», του «Coupole» και του «Ρalette» στο Μονπαρνάς και να περιπλεύσει για άλλη μία φορά εν έτει 1958 με σκάφος τα ελληνικά νησιά, παρέα με τον εκδότη του Μισέλ Γκαλιμάρ και τον ζωγράφο Μάριο Πράσινο; «Η ζωή μου βασίζεται στην ιδέα ότι έχω κάτι να πω και ότι θα απελευθερωθώ απ΄ όλα όταν θα το έχω πει» δήλωνε ξανά. Νέο ταξίδι στο φως και στο περιβάλλον της Ελλάδας που τον συνέπαιρναν. Φαινομενικά όσο εκείνος έγραφε για τα αιγαιοπελαγίτικα νησιά, ο Πράσινος τα ζωγράφιζε, ενώ η παλιά φλογερή ερωμένη του, η ηθοποιός Μαρία Καζαρές, τους έκανε συντροφιά. Στην πραγματικότητα όμως ο νους του ήταν για μία ακόμη φορά στην ανθρώπινη κατάσταση. «Εχω χριστιανικές ανησυχίες, αλλά η φύση μου είναι μάλλον παγανιστική» είχε πει. Ενιωθε άνετα με τους Ελληνες, ιδίως με τους προσωκρατικούς, τον Ηράκλειτο, τον Εμπεδοκλή, τον Παρμενίδη. Πίστευε σε ορισμένες αξίες της αρχαιότητας. Ηθελε ίσως να ολοκληρώσει το τελευταίο έργο του «Ο πρώτος άνθρωπος». Στον Ζαν Μεζονσέλ έλεγε: «Εχω γράψει μόλις το ένα τρίτο του έργου μου. Στην πραγματικότητα το αρχίζω με αυτό το βιβλίο».\nΠερισσότερες πληροφορίες για το ταξίδι εκείνο στην Ελλάδα δεν έχουμε, αφού άλλωστε ο Καμύ φρόντιζε να μιλάει ελάχιστα για την προσωπική του ζωή. Οπως μας πληροφορεί τώρα ο βιογράφος του, στο σημείο εκείνο ο συγγραφέας θεωρούσε ότι έκλεινε τον πρώτο κύκλο της δημιουργίας του: «Δεν μπορώ να βγάλω απ΄ το μυαλό μου τονΚαλιγούλα. Πρέπει να είναι επιτυχία. Με το μυθιστόρημά μου και το δοκίμιό μου για το παράλογο, κλείνει ο πρώτος κύκλος αυτού που σήμερα δεν φοβάμαι πλέον να αποκαλέσω «το έργο μου»».\nΕίχε προλάβει στο μεταξύ να προσχωρήσει στο κομμουνιστικό κόμμα, να αποχωρήσει από αυτό δύο χρόνια μετά την εγγραφή του, να παντρευτεί και να χωρίσει στην Αλγερία. «Αδιαφορώ για την ευτυχία. Αυτό που θέλω είναι το μεγαλείο» είχε ξεκαθαρίσει νωρίς τη θέση του απέναντι στις γυναίκες. Η ίδια περίπου αντίληψη διαπερνούσε και τις πολιτικές του θέσεις: δεν ήταν ενεργό μέλος κάποιου κόμματος αλλά εξακολουθούσε να ενδιαφέρεται για την πολιτική και είχε ενεργό δράση που δεν περιοριζόταν απλώς σε επιστολές και διαμαρτυρίες στον πυρήνα των διανοουμένων. Η λογοτεχνία μπορούσε να τον λυτρώσει από την πολιτική. «Το μόνο πράγμα για το οποίο έχω κάποιες αμφιβολίες είναι κατά πόσον είμαι σε θέση να δώσω υπόσταση στον κόσμο που ζει μέσα μου» ήταν και πάλι η κατάληξη για τον φυματικό Δον Ζουάν, ο οποίος ήξερε να υπερπηδά όλα τα εμπόδια.\nΟ Καμύ δεν σταμάτησε ποτέ την πάλη ενάντια στα ιδεολογήματα που αποστρέφονται την ανθρώπινη φύση. Παρ΄ ότι βρισκόταν συχνά υπό ανάρρωση λόγω της ενεργού φυματίωσης που τον ταλάνιζε από νωρίς, εργαζόταν με εντατικό ρυθμό, για την ακρίβεια δούλευε «σαν απελπισμένος». Μπροστά σε ακροατήριο, γινόταν δεινός, εύγλωττος και συναρπαστικός ομιλητής. Μπροστά σε μια γυναίκα, εφάρμοζε «την τεχνική του πιλότου του καταδιωκτικού-βομβαρδιστικού: ορμάει καταπάνω της και συνήθως η επιχείρηση επιτυγχάνει. Μετά φεύγει γρήγορα». Ο δεύτερος γάμος του και τα δίδυμα που ήρθαν το 1945 δεν μετέβαλαν την κατάσταση εκτάκτου ανάγκης διόλου. «Είμαι αποκαμωμένος. Μονίμως καθυστερημένος σε όλα… Για να τα κάνω όλα, μου χρειάζονται τρεις ζωές» είχε πει λίγο προτού αποφασίσει να ανταποκριθεί στην πρόσκληση του Γαλλικού Ινστιτούτου της Αθήνας το 1955. «Μα έτσι κι αλλιώς δεν μπορούμε να λιποτακτήσουμε…».\nΟ προεδρεύων της συνάντησης Αγγελος Κατακουζηνός ανήκε και αυτός «στην παρέα του Παρισιού». Είχε σπουδάσει Ιατρική στο Μομπελιέ, είχε εκλεγεί καθηγητής Ψυχιατρικής στο Πανεπιστήμιο του Παρισιού, μέλος της Γαλλικής Ακαδημίας και της Λεγεώνας Τιμής, ήταν από τους πρώτους που χρησιμοποίησαν τη ναρκοαναλυτική μέθοδο και σύντομα απέκτησε διεθνή φήμη και είχε πολλούς πελάτες από το Παρίσι και το Λονδίνο στο ιατρείο του στην Αθήνα, όπως τον Γουίλιαμ Φόκνερ και τον Αριστοτέλη Ωνάση. Ως διάσημος ασθενής και φιλοπερίεργος, ο Αλμπέρ Καμύ δεν θα αποτελούσε εξαίρεση. Μπορούμε να τον φανταστούμε μετά τη διάλεξη στο σπίτι των Κατακουζηνών στη λεωφόρο Αμαλίας 4, με θέα τον Εθνικό Κήπο και την Ακρόπολη, να απολαμβάνει την ατμόσφαιρα, τη θέα, την εκλεκτή παρέα και τη συναρπαστική κουβέντα. Εκεί συγκεντρώνονταν στην κορύφωση της δεκαετίας του ΄60 ποιητές, συγγραφείς, καλλιτέχνες και επιστήμονες, που σημάδεψαν με τη σκέψη και το έργο τους τη σύγχρονη Ελλάδα, αλλά και πολλοί επιφανείς ευρωπαίοι και αμερικανοί καλλιτέχνες και διανοούμενοι. Η επίσκεψη του μεγάλου συγγραφέα στην Αθήνα έδωσε την ευκαιρία στη Λητώ Κατακουζηνού, η οποία είχε πάρει μέρος στην αντίσταση κατά της γερμανικής κατοχής και ακολούθησε ενεργό λογοτεχνική σταδιοδρομία, να γράψει το βιβλίο Συντροφιά με τον Αλμπέρ Καμύ (Καστανιώτης, 2004) που δείχνει πόσο πολύ αγαπούσε ο συγγραφέας την Ελλάδα. Γι΄ αυτόν, ακόμη και πριν από την αλγερινή εξέγερση, ένας διανοούμενος οφείλει να υποστηρίζει παντού αυτούς που διώκονται από την εξουσία, ανεξάρτητα από το κυρίαρχο ρεύμα και τους κρατούντες τής κάθε εποχής. Ηταν γνωστό το ενδιαφέρον του κατά τα οδυνηρά χρόνια του ελληνικού Εμφυλίου για τις άνευ στοιχείων θανατικές καταδίκες, εκτελέσεις και εκτοπισμούς αριστερών, αλλά και η αλληλεγγύη του στον αντιαποικιακό αγώνα των Κυπρίων το 1955. Και ας μαινόταν ο πόλεμος στην Αλγερία.\nΘα έκανε μια νέα εκκίνηση από τα νησιά του Αιγαίου; Παρ΄ ότι πολλές φορές ήταν εξαντλημένος και κάτωχρος, ήταν φανερό πως δεν σκόπευε να εγκαταλείψει την προσπάθεια. Ξανά και ξανά ομολογούσε την ανάγκη του να ζει έντονα. «Αλλά γιατί να μη δώσω ένα όνομα σε τούτη την επιθυμία που κατακλύζει την καρδιά μου και σε τούτη την ασυγκράτητη ανάγκη να ξαναβρώ την ανυπόμονη καρδιά των είκοσι χρόνων μου. Ξέρω όμως το γιατρικό- θ΄ αγναντεύω για πολλή ώρα τη θάλασσα». Στις 4 Ιανουαρίου 1960 ο Καμύ θα έβρισκε τον θάνατο σε ένα αυτοκινητικό δυστύχημα στο Βιλμπλεβέν της Υόννης στη Γαλλία. «Να χάσεις τη ζωή σου είναι κάτι ασήμαντο και θα είχα το κουράγιο να το κάνω όταν χρειαστεί. Αλλά να βλέπεις να συντρίβεται το νόημα αυτής της ζωής, να εξαφανίζεται η αιτία της ύπαρξής σου, να κάτι που είναι ανυπόφορο. Δεν μπορείς να ζήσεις χωρίς μια αιτία». Εκείνος τουλάχιστον έζησε 47 χρόνια με αιτία.


Δύο χρόνια μετά το δημοψήφισμα του Brexit - Marketnews.gr\nΤο αποτέλεσμα του βρετανικού δημοψηφίσματος της 23ης Ιουνίου 2018 σε αρκετές περιοχές της Μ. Βρετανίας έπεσε σαν κεραυνός εν αιθρία. «Είμαστε εκτός» είχε αναφωνήσει μετά την ολοκλήρωση της καταμέτρησης των ψήφων ο δημοσιογράφος και παρουσιαστής του BBC Nτέιβιντ Νίμπλμπαϊ. Το τελικό αποτέλεσμα ήταν οριακό. Υπερίσχυσε το «ναι» στο Brexit με 52% έναντι 48% που απέσπασε το «όχι».\nΤο κλίμα σ αυτή την ενορία του ανατολικού Λονδίνου είναι λίγο-πολύ ενδεικτικό για το τι συμβαίνει γενικότερα σήμερα στους κόλπους της βρετανικής κοινωνίας. «Η ενασχόληση με τα ειδικά ζητήματα του Brexit είναι χαμηλή και οι περισσότεροι ψηφοφόροι δεν ενδιαφέρονται πλέον», αναφέρει η Ντέμπορα Μάτισον από τη δεξαμενή σκέψης Britain Thinks. Πολλοί, όπως ο Μάικλ Μέισι, πιστεύουν ακόμη και ότι θα ήταν καλή μια έξοδος της Μ. Βρετανίας χωρίς καν συμφωνία με την ΕΕ. Όμως οι ειδικοί εκτιμούν ότι ένα τέτοιο σενάριο θα οδηγούσε σε χάος. Μάλιστα ακριβώς αυτό το θέμα συζητείται αυτήν την περίοδο στο βρετανικό κοινοβούλιο. Το μπλοκ των φιλοευρωπαίων βουλευτών δεν θέλουν σε καμία περίπτωση να μην υπάρξει συμφωνία με την ΕΕ και πιέζουν έντονα την πρωθυπουργό Τερέζα Μέι. Αυτό όμως προκαλεί περαιτέρω καθυστερήσεις.


Οικοδόμος: Το ΚΚΕ… υπέρ της παραμονής της Ελλάδας στο Ευρώ; (Ουάουου!!…)\nΗ «έξοδος απ' το Ευρώ» προβάλλεται από μια σειρά οπορτουνιστικές δυνάμεις ως ένας μεταβατικός στόχος, μέσα σε μια αλυσίδα πολλών μεταβατικών σταδίων τα οποία υποτίθεται ότι θα οδηγήσουν σε ένα τελικό «σοσιαλιστικό» (;) στόχο κάποτε στο μέλλον. Σήμερα, όμως, όποιος συνειδητοποιεί την ανάγκη ανατροπής του καπιταλιστικού συστήματος παλεύει για να αλλάξουν οι συσχετισμοί, δηλαδή για να διαμορφωθεί ένα μαζικό κίνημα εργατικό - λαϊκό, μια λαϊκή συμμαχία χειραφετημένη, σε αντικαπιταλιστική - αντιμονοπωλιακή κατεύθυνση, σε γραμμή ρήξης με την ΕΕ, το κεφάλαιο και την εξουσία τους. Παλεύει ώστε οι εργαζόμενοι, τα φτωχά λαϊκά στρώματα που πίστεψαν πως μπορούν να αντιμετωπίσουν τη λιτότητα, να ανακτήσουν δικαιώματα εντός του καπιταλιστικού δρόμου ανάπτυξης, της εξουσίας του κεφαλαίου, εντός της ΕΕ, να βγάλουν συμπεράσματα ότι χρειάζεται η πάλη τους να μη μετατρέπεται σε στήριξη των διάφορων εναλλακτικών αστικών σεναρίων, ότι χρειάζεται ρήξη ακριβώς με αυτό το αντιλαϊκό πλαίσιο.\nΑντί, δηλαδή, να βάζουν πλάτη στις διάφορες εκδοχές κυβερνητικών εναλλαγών, αντί να αναζητούν μια ακόμα φιλολαϊκή αστική κυβέρνηση, πρέπει να διαλέξουν το δρόμο της πάλης με προοπτική τη λαϊκή εξουσία. Πώς εξυπηρετείται άραγε αυτός ο στόχος με τη διαμόρφωση μιας νέας ψευδαίσθησης ότι μια άλλη «αριστερή κυβέρνηση» με έξοδο της χώρας απ' το Ευρώ μπορεί να επιβάλει φιλολαϊκές λύσεις εντός καπιταλισμού που θα οδηγήσουν σταδιακά στην ανατροπή του; Η αναζήτηση «μεταβατικών σταδίων», μεταβατικών κυβερνήσεων εντός του καπιταλιστικού δρόμου ανάπτυξης κ.ά. εγκεφαλικών σχημάτων, που ποτέ δεν επιβεβαίωσε η ζωή και η επαναστατική δράση, όχι μόνο δεν προσφέρει τίποτα σε αυτήν την προσπάθεια, αλλά αντίθετα αξιοποιείται στην αντίθετη κατεύθυνση. Είτε, λοιπόν, δεν καταλαβαίνουν είτε καταλαβαίνουν αλλά εξυπηρετούν άλλα σχέδια...


Θέμα: Ρουτερ LinkSys EA6350 υποστήριξη vdsl;\n09-07-18, 23:04 Ρουτερ LinkSys EA6350 υποστήριξη vdsl; #1\nσε λίγο καιρό σκέφτομαι να πάρω το συγκεκριμένο ρουτερ της LinkSys, απλά θα ήθελα να ξέρω αν υποστηρίζει vdsl;\nΑν όχι τότε τι ακριβώς κερδίζω, εφόσον θα συνδέετε στην μάπα ρουτερ του isp μου, δε θα χάνω κάτι;\nκαι αν όντως χάνω κάτι, τι είναι αυτό;\nΠοια θα είναι τα αρνητικά και ποια τα θετικά μίας τέτοιας συνδεσμολογίας.\nπ.χ τι διαφορά θα δω στο εσωτερικό μου δίκτυο κτλπ.\nόλα αυτά αν και εφόσον δεν συγχρονίζετε σε vdsl/vdsl2.\nτο ρουτερ https://www.e-shop.gr/linksys-ea6350...r-p-PER.615357\n10-07-18, 07:02 Απάντηση: Ρουτερ LinkSys EA6350 υποστήριξη vdsl; #2\nΑυτό το μοντέλο είναι σκέτο router+wireless AP και δεν διαθέτει καθόλου modem.\nΆρα θα πρέπει έτσι κι αλλιώς να το συνδέσεις στην "μάπα" modem του ISP σου.\nΑν χρειάζεσαι να έχει και modem μέσα, τότε κοίτα κάποιο άλλο μοντέλο.\n10-07-18, 11:23 Απάντηση: Ρουτερ LinkSys EA6350 υποστήριξη vdsl; #3\nαν το βάλω στο εσωτερικό μου δίκτυο(όπου φυσικά θα συνδέεται πάνω στο modem/router του isp) και με ένα switch να συνδέεται πάνω του(για τις εσωτερικές συσκευές), θα δω διαφορά στο εσωτερικό μου δίκτυο;\nδλδ να αφήσω το ρουτερ/modem μόνο για την εξωτερική δρομολόγηση.\nεκεί που θέλω να καταλήξω είναι, πιο είναι το θετικό μιας τέτοιας αναβάθμισης, δλδ τι ακριβώς θα κερδίσω;\nδε θα χάσω κάτι και θα έχω και 100% έλεγχο/διαχείριση στο εσωτερικό μου δίκτυο σωστά;\nείναι όπως σε διάφορα σπίτια( κυρίως στο εξωτερικό ) που έχουν ένα τέτοιο modem ( του isp ) που φτάνει μέχρι έξω από το σπίτι( σε ένα κουτί ) και από εκεί με ethernet θύρα συνδέετε στο ρουτερ (μέσα στον χώρο) , για αυτό έχει και την ethrnet θύρα το ρουτερ ( που λέει Internet ) , σωστά τα λέω η μπα; xaxaxax\nΤελευταία επεξεργασία από το μέλος bitman : 10-07-18 στις 11:39.\n10-07-18, 13:23 Απάντηση: Ρουτερ LinkSys EA6350 υποστήριξη vdsl; #4\nΣωστά τα λες. Το router (Linksys) θα παίρνει internet από το modem του ISP μέσω της θύρας WAN (κίτρινη) και θα το μοιράζει ενσύρματα (μπλε θύρες) και ασύρματα (WiFi).\nΤο αν ωφελείσαι κάτι με αυτή την διάταξη, εξαρτάται βασικά από το τι προσφέρει το modem του ISP σου. Αν το modem δεν έχει gigabit ethernet, τότε ωφελείσαι αυτό. Αν το modem δεν έχει 2.4 & 5GHz AC wireless, τότε ωφελείσαι και αυτό.\nΓενικά, εφόσον το Linksys θα γίνει ο κόμβος πάνω στον οποίο συνδέονται όλες οι συσκευές σου, τότε ωφελείσαι ουσιαστικά μεγαλύτερη ταχύτητα στην εσωτερική επικοινωνία. Όσο αφορά την εξωτερική σύνδεση προς internet, δεν νομίζω να προσφέρει κάτι σημαντικό παραπάνω σε σχέση με το modem του ISP σου.\n10-07-18, 18:47 Απάντηση: Ρουτερ LinkSys EA6350 υποστήριξη vdsl; #5\nέτσι και αλλιώς το wifi θα το έχω απενεργοποιημένο από το ρουτερ/μοντεμ του isp, δλδ θα λειτουργεί μόνο σαν μοντεμ.\nμελλοντικά θα πάρω powerlines, μέχρι στιγμής για wifi θα βολευτώ με αυτό, έχει και μεγάλη εμβέλεια και είναι και dual-band\nάρα όλα κομπλέ!\nέγινε σε ευχαριστώ!!!\n11-07-18, 17:48 Απάντηση: Ρουτερ LinkSys EA6350 υποστήριξη vdsl; #6\nΔες κι αυτό https://www.skroutz.gr/s/13068581/TP...her-C7-v4.html\nΔεν είναι πιο ευκολο σωστο να περάσεις καλώδια wifi απο το να βάλεις powerline;\n13-07-18, 19:59 Re: Απάντηση: Ρουτερ LinkSys EA6350 υποστήριξη vdsl; #7\nλογικά ναι γιατί με αυτό τον τρόπο θα έχω σχεδόν μηδέν απώλεια, λες για wifi extender και να συνδέονται με καλωδιάκια?\n13-07-18, 20:56 Απάντηση: Ρουτερ LinkSys EA6350 υποστήριξη vdsl; #8\nΔεν είμαι ουτε υπέρ του extender. Γιατί να μην ζητησεις απο τον ηλεκτρολόγο σου να περάσει 4 καλωδια Λαν. Πχ το ενα στην tv , τα αλλά δυο στα υπνοδωμάτια και το 4ο κάπου που πχ να βάλεις ενα access point αν θέλεις καλυψη wifi. Δεν είναι το τέλειο σχέδιο όπως καταλαβαινεις, μπορεί να σου προτει ουν και καλύτερα αλλά σίγουρα γι; μένα έχει καλύτερη απόδοση extender ή powerline.\nΑπό bitman στο φόρουμ Linksys ADSL modems και routers\nΤελευταίο Μήνυμα: 03-07-18, 17:25\nΑπό Avvocato στο φόρουμ COSMOTE VDSL\nΤελευταίο Μήνυμα: 04-04-18, 13:20\nΑπό daskalos στο φόρουμ Vodafone VDSL\nΤελευταίο Μήνυμα: 31-01-18, 16:43\nΡυθμίσεις σε ρούτερ για VDSL\nΑπό Giorgos_VDSL στο φόρουμ Wind VDSL\nΤελευταίο Μήνυμα: 05-10-17, 18:45